stanford-oval/wikipedia huggingface dataset:
Brad Richards
Ura

Tampa Bay Lightning valitsi Richardsin numerolla 64 vuoden 1998 NHL:n varaustilaisuudessa. Samassa tilaisuudessa Tampa Bay varasi ensimmäisellä kierroksella Vincent Lecavalierin. Richards ja Lecavalier olivat olleet ystäviä 14-vuotiaista asti ja pelanneet yhtä aikaa Rimouski Océanicissa. Richards tuli NHL:ään kuitenkin vasta kaudelle 2000–2001. Tampa Bayn voittaessa Stanley Cupin 2003–2004 Richards sai Conn Smythe Trophyn ja Lady Byng Memorial Trophyn. Samalla kaudella hän rikkoi pudotuspeleissä tehtyjen voittomaalien ennätyksen seitsemällä maalillaan.
NHL:n työsulun aikana Richards pelasi Venäjän jääkiekon superliigassa NHL:stä tuttujen Ilja Kovaltšukin, Aleksei Kovaljovin, Vincent Lecavalierin, Michael Nylanderin, Aleksei Žitnikin, Dany Heatleyn ja Nikolai Habibulinin kanssa.
Richards kaupattiin kesken kauden 2007–2008 Tampasta Dallasiin Starsiin yhdessä maalivahti Johan Holmqvistin kanssa. Vaihdossa Tampa sai Mike Smithin, Jussi Jokisen ja Jeff Halpernin. Richardsin sopimusta Tampa Bayn kanssa oli jäljellä kevääseen 2011 saakka. Hänellä oli sopimuksessaan myös kauppaamisen estänyt pykälä, mutta hän purki sen, kun Tampa Bay ilmoitti haluavansa kaupata miehen.  Starsin riveissä Richards pelasi sopimuksensa loppuun ja hänestä tuli rajoittamaton pelaaja 1. heinäkuuta 2011.
Heinäkuun alussa 2014 Richards saapui vahvistamaan Chicago Blackhawksin keskushyökkääjistöä New York Rangersista. Edellisellä kaudella Richards oli joukkueen varakapteeni. Richardsin sopimus Blackhawksin kanssa oli yksivuotinen ja arvoltaan kaksi miljoonaa dollaria. Richards voitti Blackhawksin kanssa Stanley Cupin.
Palkinnot

1999–2000: CHL:n vuoden pelaaja
1999–2000: CHL:n pistepörssin voitto
1999–2000: CHL:n All-Star joukkue
1999–2000: QMJHL Michel Brier Award (arvokkain pelaaja)
1999–2000: QMJHL Jean Béliveau Trophy (pistepörssin voitto)
1999–2000: QMJHL Plus/Miinus palkinto
1999–2000: QMJHL Guy Lafleur Trophy (pudotuspelien arvokkain pelaaja)
1999–2000: QMJHL All-Star joukkue
1999–2000: Memorial Cup Stafford Smythe Memorial Trophy (arvokkain pelaaja)
1999–2000: Memorial Cup All-Star joukkue
2000–2001: NHL:n tulokasjoukkue
2003–2004: NHL Conn Smythe Trophy (pudotuspelien arvokkain pelaaja)
2003–2004: NHL Lady Byng Trophy (paras urheiluhenki)
Kansainväliset pelit

Pelannut Kanadan joukkueessa:
2000 jääkiekon nuorten MM-kisat (pronssia)
2001 jääkiekon MM-kisat
2004 jääkiekon maailmancup (kultaa)
2006 talviolympialaiset
Aiheesta muualla

Kuvia tai muita tiedostoja aiheesta Brad Richards Wikimedia Commonsissa
| 0 | 1 | 2 |
| --- | --- | --- |
| Edeltäjä: Jean-Sébastien Giguère | Conn Smythe Trophyn voittaja 2004 | Seuraaja: Cam Ward |
| 0 | 1 | 2 |
| --- | --- | --- |
| Edeltäjä: Aleksandr Mogilnyi | Lady Byng Memorial Trophyn voittaja 2004 | Seuraaja: Pavel Datsjuk |
Azar Karadaş

| 0 | 1 | 2 | 3 |
| --- | --- | --- | --- |

Henkilötiedot
Syntymäaika: 9. elokuuta 1981 (ikä 43)
Syntymäpaikka: Nordfjordeid, Norja
Pelipaikka: hyökkääjä
Pituus: 189 cm
Paino: 88 kg
Seura
Seura: Brann
Pelinumero: 18
Seurat
| Vuodet | Seura | O | (M) |
| 1999–2002 | Brann | 50 | (12) |
| 2002–2004 | Rosenborg | 60 | (13) |
| 2004–2007 | Benfica | 27 | (4) |
| 2005–2006 | → Portsmouth (laina) | 17 | (1) |
| 2006–2007 | → Kaiserslautern (laina) | 11 | (1) |
| 2007–2009 | Brann | 48 | (10) |
| 2009–2012 | Kasımpaşa | 36 | (2) |
| 2012–2013 | Sogndal | 34 | (4) |
| 2014– | Brann | 53 | (8) |
| Yhteensä | Yhteensä | 336 | (55) |
Maajoukkue
| 2001–2008 | Norja | 10 | (1) |
 Seurajoukkueuran tilastot kattavat vain kansalliset sarjat, päivitetty 22. elokuuta 2016.  Maajoukkueuran tilastot päivitetty 22. elokuuta 2016.
Azar Karadaş (s. 9. elokuuta 1981 Nordfjordeid, Norja) on norjalainen jalkapalloilija. Pelipaikaltaan hän on hyökkääjä, mutta kykenee pelaamaan myös keskuspuolustajana. Karadaş edustaa Norjan Tippeligaenissa pelaavaa Brannia.
Karadaş aloitti uransa Eid IL:n juniorijoukkueessa, mutta aikuistasolla ensimmäinen seura oli SK Brann, jossa hän pelasi vuosina 1999–2001 yhteensä 50 Norjan liigan ottelua. Vuosina 2002–2004 Karadaş edusti kotimaansa Rosenborgia. Kaudella 2004–2005 portugalilainen Benfica hankki hänet. Toisen Benfica-kautensa ajaksi hänet kuitenkin lainattiin Portsmouthiin ja kaudeksi 2006-07 Saksaan 1. FC Kaiserslauternin joukkueeseen. Elokuussa 2007 Karadaş palasi takaisin SK Brannin joukkueeseen.
Norjan maajoukkueessa Karadaş pelasi vuosina 2001–2008 kymmenen ottelua, joissa hän teki yhden maalin.
Börge Hellström

Börge Hellström
Börge Lennart Hellström (25. syyskuuta 1957 – 17. helmikuuta 2017) oli ruotsalainen rikoskirjailija. Hän kirjoitti parinsa Anders Roslundin kanssa. He voittivat Lasiavain-palkinnon esikoisteoksestaan Peto vuonna 2005. Hellström työskenteli aikaisemmin nuoriso- ja päihdetyöntekijänä.
Hellström kuoli syöpään 59-vuotiaana.
Teokset > Roslund & Hellström

Peto (Odjuret, 2004)
Lokero 21 (Box 21, 2005)
Edward Finniganin hyvitys (Edward Finnigans upprättelse, 2006)
Tyttö katujen alta (Flicka under gatan, 2007)
Kolme sekuntia (Tre sekunder, 2009)
Aiheesta muualla

Virallinen Roslund & Hellström -sivusto (englanniksi)
Azanden kieli

| Azande> Tiedot |
| --- | --- |
Alue:   Kongon demokraattinen tasavalta    Etelä-Sudan    Keski-Afrikan tasavalta
Puhujia:  1 142 000
Sija:  ei 100 suurimman joukossa
Kirjaimisto:  latinalainen, arabialaiset
Kielitieteellinen luokitus
Kielikunta:  Nigeriläis-kongolaiset kielet
Kieliryhmä:  Adamawalais-ubangilaiset kielet
ISO 639-3:  zne
 Ohje 
Azanden kieli (myös zande, asande, badjande, bazenda, pazande, sande, zandi) on keskisen Afrikan alueella puhuttava nigeriläis-kongolainen kieli. Sillä on Ethnologuen mukaan 730 000 puhujaa Kongon demokraattisessa tasavallassa. Kaikkiaan sen puhujamääräksi mainitaan 1 142 000 henkeä, joista loput asuvat Keski-Afrikan tasavallassa ja Etelä-Sudanissa.
Azandelle on laadittu sanakirja. Kieltä kirjoitetaan latinalaisella että arabialaisilla aakkosilla. Raamattu käännettiin azandeksi vuonna 1978.
Cara Cunningham

| Cara Cunningham |
| --- | --- |

Henkilötiedot
Syntynyt: 7. joulukuuta 1987 (ikä 36)
Kansalaisuus:   Yhdysvallat
Muut tiedot
Lempinimet:  Chris Crocker
Aiheesta muualla
Kotisivu
Cara Cunningham (aiemmin tunnettu salanimellään Chris Crocker, s. 7. joulukuuta 1987 Yhdysvallat) yhdysvaltalainen bloggaaja, joka on tunnettu useista mielipiteitä jakavista nettivideoistaan, joita hän aiemmin julkaisi YouTubessa. Osa videoista ovat leikkimielisiä ja puhdasta huumoria, mutta moni ottaa kantaa häntä itseään vaivaaviin yhteiskunnallisiin ongelmiin ja epäkohtiin. Cunningham puhuu monissa videoissaan muun muassa homojen oikeuksista ja yhteiskunnallisesta asemasta.
Crocker on salanimi, jonka avulla Cunningham on pitänyt tarkan kotipaikkansa sekä aiemmin myös oikean sukunimensä salaisena. Kesäkuun alussa 2008 hänen MySpace-videoitaan oli katsottu yli 46 miljoonaa kertaa.
Cunningham on kertonut transsukupuolisuudestaan Instagram-tilillään ja on vaihtanut nimensä Caraksi
Syyskuun 2007 Leave Britney Alone -videon seurauksena MTV:n vlog-uranuurtaja ja uutistyöntekijä Matt Sunbulli pyysi Cunninghamia tekemään videon MTV:n Internet-sivuille, ja videota näytettäisiin myös televisiossa. Cunningham on sanonut toivovansa kehittyä näyttelijänuralla ja on suostunut kehittämään ideoita TV-ohjelmaan tuottaja Glenn Meehanin kanssa ja on tavannut MTV:n homo-teemaisen kanavan, LOGOn, edustajia. Variety-lehden mukaan Cunningham on allekirjoittanut sopimuksen 44 Blue Productionsin kanssa omasta tosi-tv-sarjasta nimeltä Chris Crocker's 15 Minutes More.
Lokakuussa 2007 Crocker avasi Fox Reality -kanavan "Reality Remix Really Awards" -tapahtuman. Cunningham esiintyy Weezerin 23. toukokuuta 2008 julkaistulla musiikkivideolla "Pork and Beans".
Cunningham on tehnyt myös pornoa.
Aiheesta muualla

Chris Crockerin virallinen kotisivu (Arkistoitu – Internet Archive) (englanniksi)
Cara Cunningham Myspacessa (englanniksi)
CP-jalkapallo kesäparalympialaisissa 2016

CP-jalkapallossa kilpailtiin Rio de Janeiron 2016 kesäparalympialaisissa 8:tta kertaa. Kilpailut käytiin 8.–16. syyskuuta. Turnaus oli vain miehille. Kilpailut käytiin Estádio de Deodorossa. Turnaukseen osallistui 8 joukkuetta, jotka oli jaettu kahteen lohkoon. Lohkojen kaksi parasta pääsivät välieriin. Muut joukkueet pelasivat sijoitusottelut. Turnauksen voitti Ukraina, joka voitti loppuottelussa Iranin. Pronssia saavutti isäntämaa Brasilia.
Pudotuspelit

| 0 | 1 | 2 | 3 | 4 | 5 | 6 |
| --- | --- | --- | --- | --- | --- | --- |
|   | Välierät | Välierät |  |  | Loppuottelu | Loppuottelu |
 
: 14.7.
|  |   Iran | 5 |   |  |  |  |
|  |   Brasilia | 0 |   |  |  |  |
|  |   |  |   |  |  |  |
|  |  |  |  |  | 16.7. | 16.7. |
|  |   |   |   |   |   Iran | 1 |
|  |   |   |   |   |   Ukraina | 2 |
|  |   |  |   |  |  |  |
|  |   |  |   |  |  |  |
|  |  |  |  |  | Pronssiottelu | Pronssiottelu |
|  | 14.7. | 14.7. |   |  | 16.7. | 16.7. |
|  |   Ukraina | 4 |   |  |   Brasilia |  3 |
|  |   Alankomaat | 0 |   |  |   Alankomaat |  1 |
Pudotuspelit > Sijoitusottelut

Sijat 5. ja 6.
Sijat 7. ja 8.
Belitung

Belitung
| --- | --- |
Sijainti:  Bangka-Belitung Belitung ja Itä-Belitung Indonesia
Vesialue:  Karimatansalmi
Merialue:  Tyyni valtameri
Korkein kohta:  Tajam, 500 m
Pinta-ala:  4 800 km²
| --- | --- |
Asukasluku:  260 000
Suurin kaupunki:  Tanjungpandan
muokkaa - muokkaa wikitekstiä - muokkaa Wikidataa
Belitung (aiemmin myös Billiton) on saari Indonesiassa. Se kuului Etelä-Sumatran provinssiin ennen kuin se vuonna 2000 muodosti yhdessä Bangkan ja muutamien pienempien saarten kanssa oman Bangka-Belitungin provinssinsa. Belitung sijaitsee Sumatran saaresta hieman itään.
Belitung oli Ison-Britannian hallussa vuodesta 1812 lähtien, mutta se luovutti alueen Alankomaille vuonna 1824. Belitungin suurin kaupunki on Tanjungpandan. Saarella on yhteensä noin 260 000 asukasta ja sen pinta-ala on noin 4800 neliökilometriä.
Brunswickin piirikunta (Virginia)

Brunswickin piirikunta (engl. Brunswick County) on Yhdysvaltojen Virginian osavaltiossa sijaitseva piirikunta. Sen väkiluku oli 16 231 vuonna 2019. Piirikunnan väkiluvultaan suurin asutuskeskus on Lawrencevillen kunta. Piirikunta perustettiin vuonna 1720.
Aiheesta muualla

Kuvia tai muita tiedostoja aiheesta Brunswickin piirikunta (Virginia) Wikimedia Commonsissa
Blanka-kirjastot

Blanka-kirjastot on Turunmaan kirjastojen yhteinen kirjastokimppa. Blanka-kirjastoihin kuuluvat Kemiönsaaren kunnankirjasto ja Paraisten kaupunginkirjasto. Kirjastokimppa nimettiin Blankaksi vuonna 1995. Kirjastokimpan nimi viittaa kuningatar Blanka Namurilaiseen.
Vuonna 2017 uutisoitiin Vaski-kirjastojen ja Blanka-kirjastojen yhteenliittymistä koskevista neuvotteluista. Kirjastokimppojen liitokseen ei kuitenkaan päädytty.
Toimipisteet

Kirjastokimppaan kuului kesäkuussa 2021 yhteensä kymmenen toimipaikkaa:
| Kirjaston toimi- pisteen nimi | Kunta | Osoite | Koordinaatit | Kuva | Lisätietoja (www-sivu) |
| --- | --- | --- | --- | --- | --- |
| Hiittisten kirjasto | Kemiönsaari | Stormnäsintie 28, 25940 Hiittinen | 59.89356°N, 22.52279°E |  | Hiittisten kirjasto |
| Houtskarin kirjasto | Parainen | Näsbyntie 214, 21760 Houtskari | 60.22325°N, 21.37251°E |  | Houtskarin kirjasto |
| Iniön kirjasto | Parainen | Degernäs 24, 23390 Iniö | 60.39548°N, 21.39040°E |  | Iniön kirjasto |
| Kemiön kirjasto | Kemiönsaari | Engelsbyntie 8 (Villa Lande), 25700 Kemiö | 60.16343°N, 22.73141°E |  | Kemiön kirjasto |
| Korppoon kirjasto | Parainen | Verkanintie 1, 21710 Korppoo | 60.17278°N, 21.56291°E |  | Korppoon kirjasto |
| Nauvon kirjasto | Parainen | Urheilukuja 1, 21660 Nauvo | 60.19163°N, 21.90545°E |  | Nauvon kirjasto |
| Paraisten kirjasto | Parainen | Rantatie 28, 21600 Parainen | 60.30360°N, 22.30097°E |  | Paraisten kirjasto |
| Taalintehtaan kirjasto | Kemiönsaari | Tullimäentie 7a, 25900 Taalintehdas | 60.02214°N, 22.50377°E |  | Taalintehtaan kirjasto |
| Utön kirjasto | Parainen | Hembygdsgården, 21740 Utö | suuntaa antava (epävarma) sijainti 59.78351°N, 21.36863°E |  | Utön kirjasto |
| Västanfjärdin kirjasto | Kemiönsaari | Lammalantie 106, 25830 Västanfjärd | 60.04525°N, 22.68053°E |  | Västanfjärdin kirjasto |
Aiheesta muualla

Kirjastot (Arkistoitu – Internet Archive) (visitkimitoon.fi)
Kirjasto - Aukioloajat (pargas.fi)
Branko Lustig

Branko Lustig vuonna 2009.
Branko Lustig (10. kesäkuuta 1932 Osijek – 14. marraskuuta 2019) oli kroatialainen elokuvatuottaja. Hän on voittanut kaksi Oscar-palkintoa.
Elämä > Nuoruus

Lustig syntyi juutalaisperheeseen Osijekissa nykyisessä Kroatiassa. Lustigin isä Mirko oli hovimestari ja äiti puolestaan kotiäiti. Perhe joutui toisen maailmansodan aikana keskitysleireille, joilta Lustig ja hänen äitinsä selvisivät hengissä, mutta muut perheenjäsenet kuolivat. Lustig opiskeli Zagrebin yliopistossa.
Elämä > Ura

Lustig aloitti uransa elokuva-alalla apulaisohjaajana vuonna 1955. Vuonna 1956 Lustig työskenteli tuotantopäällikkönä draamaelokuvassa Ne okreći se, sine, joka voitti kolme Golden Arena -palkintoa. Lustig meni naimisiin Mirjana Lustigin kanssa vuonna 1970. Lustig jatkoi työtään tuotantopäällikkönä elokuvassa Viulunsoittaja katolla (1971) sekä Herman Woukin romaaneihin perustuvissa televisiosarjoissa Sodan tuulet (1983) ja Sodan muisto (1988). Lustig muutti Yhdysvaltoihin vuonna 1988. Hän tuotti vuonna 1993 julkaistun elokuvan Schindlerin lista. Lustig voitti toisen Oscar-palkinnon elokuvasta Gladiator. Hän jatkoi uraansa elokuvien Rauhantekijä (1997), Hannibal (2001) ja Isku Mogadishuun (2001) tuottajana. Vuonna 2008 Lustig perusti Six Point Films -tuotantoyhtiön.
Aiheesta muualla

Branko Lustig Internet Movie Databasessa. (englanniksi)
Branko Lustig Elonetissä.
CT Amazonas (1908)

| CT Amazonas |
| --- | --- |
 CT Amazonas

Aluksen vaiheet
Rakentaja:  Yarrow Shipbuilders, Scotstoun
Kölinlasku:  11. heinäkuuta 1908
Laskettu vesille:  8. joulukuuta 1908
Palveluskäyttöön:  31. joulukuuta 1909
Loppuvaihe:  poistettu alusluettelosta
Tekniset tiedot
Uppouma:  560 t (standardi) 640 t (kuormattu)
Pituus:  73,15 m (kokonaispituus)
Leveys:  7,08 m
Koneteho:  8 000 shp
Nopeus:  28 solmua
Miehistöä:  104
Aseistus
Aseistus:  2 x 4" tykkiä 4 x 3" tykkiä 2 x 18" torpedoputkea
CT Amazonas (runkonumero CT-1) oli Brasilian laivaston Pará-luokan hävittäjä (port. contratorpedeiro, torpedovenehävittäjä).
Valmistus

Alus tilattiin vuoden 1907 laivasto-ohjelmassa Yarrowilta Scotstounista, missä köli laskettiin 11. heinäkuuta 1908. Se laskettiin vesille 8. joulukuuta ja valmistui 31. joulukuuta 1909.
Palvelus

Alus on poistettu alusluettelosta.
Born In a Storm

| Born In a Storm Douwe Bob |
| --- | --- | --- |

Studioalbumin tiedot
 Julkaistu: 2. toukokuuta 2013
 Tyylilaji: pop
 Levy-yhtiö: Rodeo Media
Listasijoitukset
  6.
Douwe Bobin muut julkaisut
|   | Born In a Storm 2013 | Pass It On 2015 |
Singlet albumilta Born In a Storm
 ”Multicoloured Angels” Julkaistu: 21. syyskuuta 2012  ”Multicoloured Angels” Julkaistu: 24. tammikuuta 2013  ”Stone Into the River” Julkaistu: 19. joulukuuta 2013  ”You Don't Have to Stay” Julkaistu: 15. huhtikuuta 2014
Born In a Storm on Douwe Bobin esikoisalbumi, joka julkaistiin 2. toukokuuta 2013. Se debytoi Alankomaissa MegaCharts-listan kuudennella sijalla.
Kappaleet

|  |
| --- | --- | --- | --- | --- | --- | --- | --- | --- | --- |
| Nro | Nimi | Kesto |  |  |  |  |  |  |  |
| 1. | Judge, Jury And Executioner | 3.49 |  |  |  |  |  |  |  |
| 2. | Blind Man's Bluff | 2.46 |  |  |  |  |  |  |  |
| 3. | You Don't Have To Stay | 2.26 |  |  |  |  |  |  |  |
| 4. | Eliza Jane | 4.27 |  |  |  |  |  |  |  |
| 5. | Born In A Storm | 4.32 |  |  |  |  |  |  |  |
| 6. | Multicoloured Angels | 3.10 |  |  |  |  |  |  |  |
| 7. | I Smoke And I Drink | 3.57 |  |  |  |  |  |  |  |
| 8. | Beautiful | 2.56 |  |  |  |  |  |  |  |
| 9. | Stone Into The River | 4.22 |  |  |  |  |  |  |  |
| 10. | Life Weights Heavy | 3.31 |  |  |  |  |  |  |  |
| 11. | Give It To Me | 3.06 |  |  |  |  |  |  |  |
| 12. | She Knows | 3.39 |  |  |  |  |  |  |  |
| 13. | I Gave Them | 2.36 |  |  |  |  |  |  |  |
Brønnøysundin lentoasema

Brønnøysundin lentoasema (IATA: BNN, ICAO: ENBN) sijaitsee Brønnøyssä Nordlandin läänin eteläosassa Norjassa, noin kaksi kilometriä kuntakeskus Brønnøysundista kaakkoon.
Brønnøyssä oli ollut säännöllistä vesilentoliikennettä vuodesta 1935, ja maakenttä rakennettiin 1960-luvulla liikenneministeri Håkon Kyllingmarkin aloitteesta. Sen kiitotiestä tuli kunnan ensimmäinen asfaltoitu pinta.
Onnettomuuksia

Toukokuussa 1988 Widerøen lento 710 törmäsi lentokentän lähellä sijaitsevaan Torghatten-vuoreen. Kaikki koneessa olleet 36 henkilöä menehtyivät.
Syyskuussa 1997 lentokentältä lähtenyt Nornen öljykentälle matkalla ollut Super Puma -helikopteri syöksyi mereen ja 12 ihmistä kuoli. Onnettomuustutkinnassa syyksi vahvistettiin tekninen vika.
Aiheesta muualla

Kuvia tai muita tiedostoja aiheesta Brønnøysundin lentoasema Wikimedia Commonsissa
Brasilialainen zouk

Brasilialainen zouk on sensuelli paritanssi. Tanssi tunnetaan myös nimillä zouk-lambada tai yksinkertaisesti zouk. Laji kehittyi, kun brasilialainen lambada yhdistettiin karibialaiseen zouk-musiikkiin. Tunnetuimmat tyylisuunnat ovat Rio- ja Porto Seguro -tyylit. Zouk-musiikille on tyypillistä "hidas-nopea-nopea"-rytmi. Tämä rytmi löytyy varta vasten zoukin tanssimiseen tehdyn musiikin lisäksi myös angolalaisesta kizomba-musiikista ja monesta R&B-kappaleesta.
Rio- ja Porto Seguro -tyylit

Rio-tyyli (kutsutaan usein pelkästään zoukiksi) on nimetty synnyinkaupunkinsa Rio de Janeiron mukaan. Tanssityylille on tyypillistä dramaattiset koko vartaloa käyttävät liikkeet ja vaihteleva musiikki. Toisin kuin monessa muussa tanssilajissa, zoukissa tanssiparia ei viedä pelkästään käsillä, vaan monella kehon osalla. Porto Seguro -tyyli (kutsutaan usein myös lambazoukiksi), on kotoisin Brasilian Porto Seguro -kaupungista. Se on lähempänä alkuperäistä lambadaa kuin Rio-tyyli. Tyylille on tyypillistä vielä Rio-tyyliäkin runsaampi päänliikkeiden käyttö ja jatkuva askellus. Musiikki on yleensä Rio-tyylissä käytettyä musiikkia iloisempaa ja nopeatempoisempaa.
Brasilialainen zouk Suomessa

Helsingissä on aktiivinen brasilialaisen zoukin harrastajien yhteisö. Suomessa tanssitaan lähinnä Rio-tyyliä ja jonkin verran Porto Seguro -tyyliä.
Brasilialainen zouk maailmalla

Brasilialaista zoukia tanssitaan lähes kaikissa Euroopan maissa sekä Kanadassa, Yhdysvalloissa, Brasiliassa, Argentiinassa, Chilessä, Surinamessa, Australiassa, Uudessa-Seelannissa, Singaporessa, Indonesiassa, Malesiassa, Thaimaassa, Hongkongissa, Japanissa, Intiassa, Yhdistyneissä arabiemiirikunnissa ja Etelä-Afrikassa. Määrällisesti eniten tanssijoita on Brasiliassa, Australiassa, Hollannissa ja Saksassa, joissa maiden useissa suurimmissa kaupungeissa on aktiivinen zouk-tanssin harrastajakunta.
Aiheesta muualla

zoukhelsinki.com
Berylliumkloridi

| Berylliumkloridi |
| --- | --- |

Tunnisteet
CAS-numero:  7787-47-5
PubChem CID:  24588 ja 5357691
Ominaisuudet
Molekyylikaava:  BeCl2
Moolimassa:  79,9
Ulkomuoto:  kiinteä
Sulamispiste:  399,2 °C
Kiehumispiste:  520 °C
Tiheys:  1,9 g/cm3
Liukoisuus veteen:  151 g/l
    
Berylliumkloridin kemiallinen kaava on BeCl2. Se on berylliumin ja kloorin kiteinen yhdiste väriltään värittömästä keltaiseen. Berylliumkloridin liukoisuus veteen 20 °C lämpötilassa  on 15,1 g/100 ml ja sen moolimassa on 79,9 g/mol, sulamispiste 399,2 °C, kiehumispiste 520 °C, tiheys 1,9 g/cm3 (vesi = 1,0 g/cm3) ja CAS-numero 7787-47-5.
Berylliumkloridia voidaan valmistaa kuumentamalla kloorin, berylliumoksidin ja hiilen seosta 600–800 °C:n lämpötilaan. Yhdisteestä valmistetaan elektrolyyttisesti berylliummetallia ja sitä käytetään orgaanisten berylliumyhdisteiden valmistuksen lähtöaineena.
Azanian kansan järjestö

| Azanian kansan järjestö Azanian People's Organisation |
| --- | --- |
  
Perustettu:  1978
Johto:   Mosibudi Mangena pj. 
Kansanedustajia:  1
Kotisivu:  azapo.org.za
Infobox OKVirheellinen NIMI-arvo: 
Azanian kansan järjestö (engl. Azanian People's Organisation eli AZAPO) on eteläafrikkalainen Steve Bikon, Onkgopotse Tiron ja Vuyelwa Mashalaban Musta tietoisuus-liikkeen pohjalta syntynyt sosialistinen puolue. Nykyisin puolueella on yksi edustaja Etelä-Afrikan parlamentissa ja sen puheenjohtaja Mosibudi Mangena toimii tiede ja teknologia -ministerinä.
Puolue perustettiin sen jälkeen kun keskeiset musta tietoisuus -liikkeen järjestöt South African Students' Organisation, Black People’s Convention ja Black Community Programmes kiellettiin Etelä-Afrikassa vuonna 1977 niiden osallisuudesta vuoden 1976 Soweton mellakoihin.
Apartheidin aikana AZAPO kampanjoi Etelä-Afrikan eristämispolitiikan puolesta toteuttamalla niin sanotun "kulttuuriboikotin". 1980-luvulla se kävi veristä valtakamppailua ANC:n ja sen liittolaisten, kuten United Democratic Frontin kanssa.
Menestys vaaleissa

| Vaalit | Ääniä | % | Paikkoja parlamentissa |
| --- | --- | --- | --- |
| 2009 | 38 245 | 0,22 | 1 |
| 2004 | 39 116 | 0,25 | 1 |
| 1999 | 27 257 | 0,17 | 1 |
Bill Robinzine

William Clintard "Bill" Robinzine (20. tammikuuta 1953 – 16. syyskuuta 1982) oli yhdysvaltalainen koripalloilija. Hän pelasi NBA-tasolla vuosina 1975–1982 seuroinaan Kansas City Kings, Dallas Mavericks, Cleveland Cavaliers ja Utah Jazz. Hänen yliopistonsa oli DePaulin yliopisto Chicagossa, Illinoisissa.
Robinzinen sopimus Utah Jazzin kanssa päättyi kauden 1981–1982 jälkeen. Hän ei sen jälkeen solminut uutta sopimusta Yhdysvalloissa, vaan suunnitteli lähtevänsä jatkamaan uraansa Italiaan. Syyskuussa 1982 hän teki kuitenkin itsemurhan.
Belize (alue)

| Belize Belize District |
| --- | --- |
 Sijainti
 Koordinaatit: 17°15′0″N, 88°10′0″W 
Valtio:  Belize
Hallinto:  
 – hallinnollinen keskus:  Belize City
Pinta-ala:  4 307 km²
Väkiluku (2010):  95 292
 – väestötiheys:  26,4 as./km²
Lyhenteet:  
 – ISO 3166:  BZ-BZ
 
www.belizedistrict.com
Belize on yksi kuudesta Belizen hallintoalueesta. Alueen pinta-ala on 4 307 km². Asukasluku oli 95 292 vuonna 2010. Hallinnollinen keskus on Belize City.
Aiheesta muualla

Kuvia tai muita tiedostoja aiheesta Belize (alue) Wikimedia Commonsissa
Bill Roycroft

James William George "Bill" Roycroft (s. 17. maaliskuuta 1915, Flowerdale – 29. toukokuuta 2011, Camperdown) oli esteratsastaja ja olympiavoittaja.
Roycroft edusti maataan viisissä olympialaisissa 1960-1976. Roomassa 1960 hän loukkaantui pudottuaan hevosen selästä ja joutui sairaalaan. Roycroft tiesi, että hänen joukkueensa hylättäisiin, jos hän jäisi kisasta pois. Niinpä hän jätti sairaalavuoteen seuraavana päivänä ja auttoi joukkueensa voittamaan olympiakultaa. Joukkuepronssia Roycroft sai vuosien 1968 ja 1976 kisoista.
Bill Roycroft oli yksi kahdeksasta olympialipun kantajasta vuoden 2000 Sydneyn olympialaisten avajaisissa.
Roycroft kuoli 96-vuotiaana 29. toukokuuta 2011. Kuolemansa myötä hänestä tuli Australian vanhimmaksi elänyt olympiavoittaja.